มรภ.ชี้เด็กลดฮวบ 2 ปีคาดถึงจุดต่ำสุดแล้ว 
รอยอดรับสมัครทีแคสรอบโควตา สาขาครูยังยอดฮิตได้คนตามเป้า,ผศ.ดร.เรืองเดช วงศ์หล้า อธิการบดีมหาวิทยาลัยราชภัฏอุตรดิตถ์ ในฐานะประธานที่ประชุมอธิการบดีมหาวิทยาลัยราชภัฏ (ทปอ.มรภ.) เปิดเผยถึงสถานการณ์จำนวนนักศึกษาที่เข้าเรียนต่อในมหาวิทยาลัยราชภัฏทั่วประเทศว่า ขณะนี้ มรภ.ทั่วประเทศรับสมัครทีแคส ประจำปีการศึกษา 2562 รอบที่ 1 รอบแฟ้มสะสมผลงาน พบว่า จำนวนผู้สมัครในสาขาครุศาสตร์/ศึกษาศาสตร์ ยังได้รับความนิยมมีผู้สมัครเรียนจำนวนมาก คาดว่าจะสามารถรับนิสิตนักศึกษาครูได้ตามเป้าหมาย ส่วนสาขาวิชาอื่นๆ ก็ยังไม่พบสิ่งผิดปกติ เราจะเห็นภาพชัดเจนว่าสถานการณ์ของ มรภ.ทั่วประเทศจะมีปัญหาเหมือนที่ประชุมอธิการบดีแห่งประเทศไทย (ทปอ.)หรือไม่ คงต้องรอผลการรับสมัครรอบที่ 2 รอบโควตา ประมาณเดือน ก.พ.-มี.ค.62 ก่อน,ส่วนกรณีที่ ทปอ.แสดงความกังวลว่าปี 2562 จะเป็นปีที่น่ากลัวและเป็นปีเผาจริงของมหาวิทยาลัยไทยและจัดตั้งคณะกรรมการปฏิรูปการเรียนรู้ระดับอุดมศึกษานั้น ผศ.ดร.เรืองเดชกล่าวว่า มรภ.ได้มีการเตรียมการปรับหลักสูตร หรือปิดบางหลักสูตรแต่เนื่องจากกลุ่มผู้เรียนของ มรภ.กับมหาวิทยาลัยเดิมสังกัด ทปอ. เป็นคนละกลุ่มกัน โดยนักศึกษาของ มรภ.กลุ่มหลักจะเป็นนักศึกษาในชุมชนท้องถิ่น ที่ต้องการเรียนในภูมิลำเนาตนเอง ไม่อยากย้ายไปเรียนที่อื่น ก็จะเข้าเรียนกับ มรภ.ซึ่งยังมีจำนวนพอสมควร ทั้งนี้ มรภ.มีปัญหาเด็กลดลงอย่างฮวบฮาบมาตั้งแต่ 2 ปีที่ผ่านมาซึ่งคงถึงจุดต่ำสุดแล้ว ปี 2562 ก็คงไม่ลดลงไปกว่านี้ ซึ่ง มรภ.ก็ปรับหลักสูตร โดยได้รับคำแนะนำจากสำนักงานคณะกรรมการการอุดมศึกษา (สกอ.) ให้ผลิตบัณฑิตตรงตามความต้องการของตลาดแรงงาน โดยร่วมมือกับสถานประกอบการในการผลิตบัณฑิต เรียกว่าหลักสูตรการจัดการเรียนการสอนแบบบูรณาการการเรียนกับการทำงาน หรือ Work Integrated Learning (WIL) โดยจัดการเรียนการสอนร่วมกับสถานประกอบการ นำนักศึกษาเข้าไปเรียนและทำงานในสถานประกอบการเป็นเวลา 2 ปี เมื่อนักศึกษาเรียนจบ สถานประกอบการก็สามารถคัดเลือกคนเข้าทำงานได้ เพราะเห็นแววตั้งแต่เรียน โดยหลักสูตรนี้ส่วนใหญ่จะเป็นสาขาวิชาชีพ เช่น อาหาร การท่องเที่ยว ไฟฟ้า เป็นต้น.
จำนวนผู้สมัครในสาขาครุศาสตร์/ศึกษาศาสตร์ ยังได้รับความนิยมมีผู้สมัครเรียนจำนวนมาก คาดว่าจะสามารถรับนิสิตนักศึกษาครูได้ตามเป้าหมาย ส่วนสาขาวิชาอื่นๆ ก็ยังไม่พบสิ่งผิดปกติ
ทีแคส,เรียนต่อ,ศึกษาต่อ,มหาวิทยาลัยราชภัฏ,นิสิตนักศึกษา,การศึกษา